Bitunja
Bitunja je naseljeno mjesto u općini Berkovići, Bosna i Hercegovina. Bitunja je smještena na mjestu modernih naselja Gornja i Donja Bitunja uz putnu komunikaciju Stolac-Ljubinje. Prije Dejtonskog sporazuma 1995 naselje je pripadalo općini Stolac (na oko 12 km jugoistočno od Stoca), a danas pripada općini Berkovići (na 19 km od središta Berkovića). Blizina Stoca, vlastela Šimrakovići i stećci predstavljaju glavnu karakteristiku Bitunje. Bitunja je naselje koje je svoju afirmaciju na historijskoj pozornici ponajviše dobilo zahvaljujući prometnoj putnoj komunikaciji koja je prolazila linijom Stolac-Ljubinje.